cyanic-selkie/wikianc huggingface dataset:
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2021 รอบคัดเลือก
รอบเพลย์ออฟ
การจับสลากสำหรับรอบเพลย์ออฟจะจัดขึ้นในวันที่ 16 ตุลาคม พ.ศ. 2563 ที่สำนักงานใหญ่ยูฟ่า ใน นียง, ประเทศสวิตเซอร์แลนด์, เพื่อที่จะตัดสินโปรแกรมการแข่งขันและคำสั่งของแต่ละเลก. แต่ละนัดควรจะเป็นที่จะได้ลงเล่นระหว่างวันที่ 9–17 พฤศจิกายน พ.ศ. 2563, กับสี่ทีมผู้ชนะรอบเพลย์ออฟได้สิทธิ์สำหรับรอบสุดท้าย. อย่างไรก็ตาม, ต่อมารอบเพลย์ออฟมีอันต้องยกเลิกเนื่องจาก การระบาดทั่วของโควิด-19.
ทีมที่ผ่านเข้ารอบ
ด้านล่างนี้คือ 16 ทีมที่ได้สิทธิ์สำหรับทัวร์นาเมนต์รอบสุดท้าย.
อันดับดาวซัลโว
สำหรับรายชื่อเต็มของอันดับดาวซัลโว, ดูที่ส่วนในแต่ละกลุ่ม:
นภัส จิวะกิดาการ
นภัส บูรณุปกรณ์ หรือ ฝน Teen Voice GIRL เป็นอดีตนักร้องชาวไทย สังกัดจีเอ็มเอ็ม แกรมมี่ มีความสามารถพิเศษคือเล่นเปียโน และ เต้นบัลเล่ต์/รำไทย นอกจากนี้ยังเป็นครูสอนร้องเพลงตามสถาบันต่างๆ ที่มีชื่อเสียงในกรุงเทพมหานคร ปัจจุบันยุติบทบาทในวงการเพลงแล้ว
ประวัติ
นภัส บูรณุปกรณ์ (สกุลเดิม: จิวะกิดาการ) (อังกฤษ: Napat Chivakidakarn) ชื่อเล่น ฝน เกิดในจังหวัดเชียงใหม่เมื่อวันที่ 20 กันยายน พ.ศ. 2525 เป็นนักร้องชาวไทย สังกัดจีเอ็มเอ็ม แกรมมี่ เมื่อปี พ.ศ. 2542 เป็นบุตรของ เภสัชกรพงศ์พันธุ์ และ รองศาสตราจารย์กาญจนา จิวะกิดาการ บิดาและมารดามีอาชีพรับราชการทั้งคู่ จบการศึกษาระดับปริญญาตรีเมื่อปี พ.ศ. 2548 มหาวิทยาลัยเกษตรศาสตร์ วิทยาเขตบางเขน คณะบริหารธุรกิจ สาขาการตลาด โดยได้เกียรตินิยมอันดับหนึ่ง (เหรียญทอง) เกรดเฉลี่ย 3.82 และสำเร็จการศึกษาระดับปริญญาโทที่ประเทศออสเตรเลีย
นภัส หรือ ฝน เข้าสู่วงการเพลงในสังกัดแกรมมี่ โดยออกอัลบั้ม Teen Voice Girl ในปี พ.ศ. 2542 คู่กับTeen Voice Boy ร้องโดย บอย ไพศาล ประสานพงษ์ ซึ่งเป็นอัลบั้มที่มีแนวคิดแปลกใหม่ นำผลสำรวจความคิดเกี่ยวกับความรัก ในหัวข้อต่างๆ ของวัยรุ่นชาย – หญิง มาแต่งเป็นเพลงโดยให้บอย และ ฝนเป็นตัวแทน ในสมัยนั้นถือว่าแหวกแนวมากๆ อัลบั้มแรกฝนมีเพลงฮิตคือ "เจ็บ (ไม่ร้อง)" หลังจากนั้นก็ออกอัลบั้มเดี่ยวตามมาอีกหลายอัลบั้ม มีเพลงฮิตเช่น "รักเหงาๆ" "ต้องการแค่รักเธอ" "winter rain" ต่อมาได้ออกอัลบั้มเดี่ยวของตนเองชื่ออัลบั้มว่า "F.O.N Feeling of Nature" ออกวางจำหน่ายเมื่อปี พ.ศ. 2546 สังกัดจีเอ็มเอ็ม แกรมมี่
ต่อมาฝนได้หายไปจากวงการเพลงสักพักใหญ่ และได้กลับมามีผลงานอัลบั้มเดี่ยวอีกครั้งกับทางสังกัดเดิมชื่ออัลบั้มว่า "ฝนของฝน" ออกวางจำหน่ายเมื่อปี พ.ศ. 2549 หลังจากนั้นได้ฝันตัวไปเป็นครูสอนร้องเพลงตามสถาบันต่างๆที่มีชื่อเสียงในกรุงเทพมหานคร เช่น โรงเรียน SAM (Sound And Movement) ที่ สยามแสควร์, Shall We Dance (สถาบัน ของ ญาญ่าหญิง, เบลล์ China Dollsและ หลิว มนัสวี) และ โรงเรียนดนตรี HOPS ของ แอน-ธิติมา ประทุมทิพย์
ปัจจุบันฝนได้วางไมค์และผันตัวเองมาเป็นผู้จัดการ แผนกฝึกอบรม ที่โรงแรมแชงกรี-ลา เชียงใหม่ ชีวิตครอบครัว สมรส กับ นายทัศนัย บูรณุปกรณ์ หรือนายกไก่ ซึ่งเป็นนายกเทศมนตรีนครเชียงใหม่ โดยมีพิธีงานฉลองมงคลสมรส เมื่อวันที่ 17 มกราคม พ.ศ. 2558 ณ โรงแรมรติล้านนา ริเวอร์ไซด์ สปา รีสอร์ท เชียงใหม่
การศึกษา
นภัส จิวะกิดาการ ศึกษาระดับประถมศึกษา - มัธยมศึกษาตอนต้น โรงเรียนเรยีนาเชลีวิทยาลัย จังหวัดเชียงใหม่ มัธยมศึกษาตอนปลาย โรงเรียนมงฟอร์ตวิทยาลัย จังหวัดเชียงใหม่ แล้วศึกษาต่อระดับอุดมศึกษา มหาวิทยาลัยเกษตรศาสตร์ วิทยาเขตบางเขน คณะบริหารธุรกิจ สาขาการตลาด สำเร็จการศึกษาระดับปริญญาโทที่มหาวิทยาลัย Monash University, Victoria ในประเทศออสเตรเลีย
อตุลเทวีแห่งแปร
อตุลเทวีแห่งแปร (အတုလ ဒေဝီ, ) พระอัครมเหสีของ สีหตูแห่งแปร ในช่วงคริสต์ทศวรรษ 1280 ระหว่างวาระสุดท้ายของ อาณาจักรพุกาม พระนางเป็นพระขนิษฐาเพียงพระองค์เดียวของกษัตริย์ อตินคายา ราซะทินจาน และ สีหตู ผู้ร่วมสถาปนา อาณาจักรมยีนไซง์ พระนามส่วนพระองค์ของพระนางคือ มีนละมยัต และพระนามของพระธิดาคือ ชินมยัตลา
พระสวามีของพระนาง สีหตู อุปราชแห่งแปรเป็นที่รู้จักในประวัติศาสตร์พม่าสำหรับการปลงพระชนม์พระบิดาของพระองค์ พระเจ้านรสีหบดี แห่งพุกามและถือโอกาสยึดครองราชบัลลังก์พุกาม แต่สีหตูสิ้นพระชนม์หลังจากนั้นไม่นานและไม่เคยกลายเป็นกษัตริย์แต่สายราชสกุลพุกามยังสืบต่อ พระนัดดา สวาซอเก ภายหลังกลายเป็นกษัตริย์แห่ง อังวะ ใน ค.ศ. 1367
ประเทศรัสเซียในโอลิมปิกฤดูหนาว 2014
ประเทศรัสเซีย เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกรัสเซียเป็นตัวแทนประเทศรัสเซียในการส่งนักกีฬาเข้าร่วมแข่งขันทั้งหมดจำนวน 232 คน ใน 15 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
พฤติกรรมบำบัดวิภาษวิธี
พฤติกรรมบำบัดวิภาษวิธี (Dialectical behavior therapy ตัวย่อ DBT) เป็นจิตบำบัดที่ออกแบบเพื่อช่วยให้เปลี่ยนรูปแบบพฤติกรรมที่ไร้ประโยชน์ เช่น การทำร้ายตัวเอง การคิดถึงการฆ่าตัวตาย และการติดสารเสพติด วิธีนี้ช่วยให้ควบคุมอารมณ์และความคิดของตนได้มากขึ้นโดยเรียนรู้เกี่ยวกับชนวนที่จุดปฏิกิริยา และช่วยประเมินว่า จะใช้ทักษะเช่นไรในการรับมือกับลำดับเหตุการณ์ ความคิด ความรู้สึก และพฤติกรรมต่าง ๆ เพื่อหลีกเลี่ยงปฏิกิริยาที่ไม่พึงประสงค์ DBT สมมุติว่าทุกคนพยายามทำดีที่สุด แต่ว่าไม่ขาดทักษะก็ได้การเสริมแรง (reinforcement) ไม่ทางลบก็ทางบวก ที่รบกวนการดำเนินชีวิตที่ดี
DBT เป็นรูปแบบดัดแปลงของการบำบัดโดยการปรับเปลี่ยนความคิดและพฤติกรรม (CBT) ที่นักจิตวิทยา ศ.ดร.มาชา ไลน์แฮน ที่มหาวิทยาลัยวอชิงตันได้พัฒนาขึ้นในปลายคริสต์ทศวรรษ 1970 เพื่อรักษาความผิดปกติทางบุคลิกภาพแบบก้ำกึ่ง (BPD) และความคิดฆ่าตัวตายเรื้อรัง แม้ว่าผลงานวิจัยที่แสดงประสิทธิผลในการรักษาโรคอื่น ๆ จะจำกัดมาก แต่ DBT ปัจจุบันใช้รักษาโรคจิตต่าง ๆ รวมทั้งการบาดเจ็บที่กะโหลกศีรษะ (TBI) ความผิดปกติในการรับประทาน (eating disorder) และความผิดปกติทางอารมณ์ (mood disorder) มีผลงานวิจัยเล็กน้อยที่แสดงว่า DBT อาจมีผลต่อคนไข้ที่มีอาการและพฤติกรรมที่สัมพันธ์กับความผิดปกติทางอารมณ์เป็นสเปกตรัม (spectrum mood disorders) รวมทั้งการทำร้ายตัวเอง ส่วนงานศึกษาปี 2551 แสดงว่ามีประสิทธิผลต่อเหยื่อทารุณกรรมทางเพศ (sexual abuse) และงานปี 2542 พบผลต่อการติดสารเสพติด
DBT รวมเทคนิคของ CBT ในการควบคุมอารมณ์และการตรวจสอบความจริง บวกกับการอดทนต่อความทุกข์ การยอมรับ การสำนึกรู้อย่างมีสติ โดยสืบมาจากการเจริญสติในพุทธศาสนา DBT เป็นการบำบัดแรกที่มีหลักฐานการทดลองที่แสดงว่ามีผลในการบำบัด BPD การทดลองทางคลินิกแบบสุ่มแรกของ DBT พบผลคือ ทีท่าจะฆ่าตัวตาย (suicidal gesture) การเข้าโรงพยาบาลเหตุจิตเวช และการเลิกการรักษาเอง (drop-out) ในอัตราที่ลดลง งานวิเคราะห์อภิมานงานหนึ่งพบว่า DBT มีผลปานกลาง (moderate) ในคนไข้ BPD
ภาพรวม
DBT พยายามจัดให้คนไข้มองผู้บำบัดว่าเป็นมิตรแทนที่จะเป็นศัตรูในการบำบัดปัญหาทางใจ เพราะฉะนั้น ผู้บำบัดจึงพยายามยอมรับและให้ความสำคัญต่อความรู้สึกคนไข้ โดยยังต้องให้ข้อมูลได้ว่า ความรู้สึกหรือพฤติกรรมเช่นไรเป็นการปรับตัวผิด (maladaptive) และแสดงทางเลือกที่ดีกว่า
ดร. ไลน์แฮนและนักจิตวิทยาท่านอื่น ๆ รวมการให้ความร่วมมือจากคนไข้กับหลักของวิธีการบำบัดแบบยอมรับแล้วเปลี่ยน (Acceptance and commitment therapy) โดยวิภาษวิธี (ซึ่ง บทตั้ง + บทแย้ง → บทสังเคราะห์ [thesis + antithesis → synthesis]) และสร้างทักษะต่าง ๆ เพื่อควบคุมอารมณ์ของตนด้วยวิธีการต่าง ๆ ตามหลักจิตวิทยาชาวตะวันตก รวมทั้งการบำบัดโดยการปรับเปลี่ยนความคิดและพฤติกรรม (CBT) และ assertiveness training (การฝึกยืนหยัดที่จุดยืนของตน) และหลักเจริญกรรมฐานของชาวตะวันออก เช่น การเจริญสติของศาสนาพุทธ สิ่งที่เธอเพิ่มให้กับสาขาก็คือการเปลี่ยนความสัมพันธ์แบบเผชิญหน้ากันของผู้บำบัด-คนไข้ โดยให้ความสำคัญกับความสัมพันธ์ฉันมิตรที่ตั้งอยู่ในฐานของหลักความรักความเมตตาประกอบกับความเข้มงวด (tough love) DBT ทุกแบบประกอบด้วยองค์ประกอบ 4 อย่าง คือ
ไม่มีองค์ประกอบใดที่ใช้ต่างหาก เพราะว่าทุกองค์ประกอบสำคัญในการควบคุมไม่ให้แรงกระตุ้นในการฆ่าตัวตายหรือปัญหาทางอารมณ์ต่าง ๆ ขัดขวางวิถีการดำเนินของกลุ่ม ในช่วงที่การรักษาโดยกลุ่มสอนทักษะต่าง ๆ ที่เฉพาะต่อ DBT และช่วยฝึกหัดควบคุมอารมณ์และพฤติกรรมในสถานการณ์ทางสังคม
สติ
สติเป็นแนวคิดหลักอย่างหนึ่งของ DBT ซึ่งมองว่าเป็นฐานของทักษะอื่น ๆ ที่สอนใน DBT เพราะช่วยบุคคลให้ยอมรับและอดทนต่ออารมณ์แรงที่อาจรู้สึกเมื่อมีการขัดนิสัย/ขัดใจหรืออยู่ในเหตุการณ์ที่ทำให้อารมณ์เสีย แนวคิดเกี่ยวกับสติและการฝึกสติได้มาจากการปฏิบัติในพุทธศาสนา แม้ว่าที่ใช้ใน DBT จะไม่รวมแนวคิดทางอภิปรัชญา สำหรับ DBT สติเป็นสมรรถภาพในการให้ความใส่ใจ โดยไม่ตัดสินดีชั่ว ต่อขณะปัจจุบัน เป็นเรื่องใช้ชีวิตในปัจจุบัน โดยประสบกับสัมผัสความรู้สึกและอารมณ์ของตนเองเต็ม ๆ แต่พร้อมกับความเข้าใจ
การอดทนต่อความทุกข์
วิธีการบำบัดสุขภาพจิตหลายวิธีในปัจจุบันมุ่งเปลี่ยนเหตุการณ์หรือสถานการณ์ที่ก่อความทุกข์ เช่นความตายของคนรัก การเสียงาน ความเจ็บป่วยหนัก การก่อการร้าย และเหตุการณ์สะเทือนใจอื่น ๆ โดยไม่สนใจเรื่องการยอมรับ การหาความหมาย หรือการอดทนต่อความทุกข์ DBT เน้นการเรียนรู้อดทนต่อความทุกข์อย่างชาญฉลาด
ทักษะการอดทนต่อความทุกข์เป็นพัฒนาการตามธรรมชาติจากการฝึกสติ เป็นความสามารถในการยอมรับ โดยวิธีที่ไม่ประเมินหรือตัดสินทั้งตัวเองทั้งสถานการณ์ปัจจุบัน เนื่องจากไม่ตัดสิน จึงไม่ได้เห็นชอบหรือยอมแพ้ เป้าหมายก็คือเพื่อที่จะสามารถเข้าใจสถานการณ์ที่ไม่ดีและผลของมัน แทนที่จะถูกครอบงำรุมเร้า หรือต้องซ่อนตัวจากมัน ซึ่งช่วยให้บุคคลตัดสินใจได้ดีว่าจะทำอะไรหรือไม่ แล้วจะทำอย่างไร แทนที่จะตกอยู่ในปฏิกิริยาทางอารมณ์ที่รุนแรง สิ้นหวัง และบ่อยครั้งเป็นภัย ที่เป็นส่วนของ BPD
การควบคุมอารมณ์
บุคคลที่มีความผิดปกติทางบุคลิกภาพแบบก้ำกึ่ง (BPD) หรือคนที่คิดฆ่าตัวตายบ่อยครั้งเป็นคนมีอารมณ์รุนแรงและเปลี่ยนง่าย โดยเป็นความโกรธ ความผิดหวังรุนแรง ความซึมเศร้า หรือความวิตกกังวล ซึ่งแสดงว่าคนไข้อาจได้ประโยชน์ในการเรียนรู้ควบคุมอารมณ์ตนเอง ทักษะควบคุมอารมณ์ที่สอนโดย DBT รวมทั้ง
ประสิทธิภาพทางสังคม
รูปแบบการตอบสนองต่อบุคคลอื่น ๆ เป็นทักษะที่สอนใน DBT เหมือนกับในวิชาแก้ปัญหาเรื่องการยืนหยัดในจุดยืนของตน (assertiveness) และปัญหาในระหว่างบุคคล ซึ่งรวมกลยุทธ์การขอ/ถามถึงสิ่งที่ตนต้องการ การปฏิเสธ และการรับมือกับความขัดแย้งกับคนอื่น
บุคคลที่เป็นโรค BPD บ่อยครั้งมีทักษะทางสังคมที่ดีโดยทั่วไป แต่มีปัญหาในการประยุกต์ใช้ทักษะเหล่านั้นในสถานการณ์โดยเฉพาะ ๆ คือ บุคคลนั้นอาจจะสามารถบอกลำดับพฤติกรรมที่ได้ผลดีเมื่อเป็นปัญหาของบุคคลอื่น แต่กลับไม่สามารถคิดถึงหรือทำตามลำดับพฤติกรรมที่ว่า เมื่อเป็นเรื่องของตนเอง
หน่วยประสิทธิผลระหว่างบุคคลนี้มุ่งสถานการณ์ที่ต้องการเปลี่ยนอะไรอย่างใดอย่างหนึ่ง (เช่น ขอให้คนอื่นทำอะไรบางอย่าง) หรือต้องการต่อต้านความเปลี่ยนแปลงที่คนอื่นต้องการ (เช่น การปฏิเสธ) ทักษะที่สอนมีจุดมุ่งหมายเพื่อเพิ่มโอกาสที่จะถึงเป้าหมายให้มากที่สุด โดยในขณะเดียวกัน ไม่ทำลายความสัมพันธ์กับหรือความภูมิใจของคนอื่น
รักษาความนับถือ/ความภูมิใจในตนเองด้วย FAST
บทความนี้ไม่ได้รวมหน่วย "แก้ปัญหา" ซึ่งมีจุดหมายให้ฝึกเป็นผู้บำบัดตนเอง
บัตรประจำวัน
มีบัตรที่ออกแบบเป็นพิเศษเพื่อบันทึกพฤติกรรมรบกวนการรักษา (Therapy interfering behavior) ที่ขัดขวางความก้าวหน้าของคนไข้ ซึ่งสามารถเขียนทุกวัน หรือ 2-3 ครั้งต่อวัน หรือครั้งหนึ่งต่ออาทิตย์
การวิเคราะห์ลูกโซ่
การวิเคราะห์ลูกโซ่ (Chain analysis) เป็นรูปแบบการวิเคราะห์พฤติกรรมแบบ functional analysis (การประยุกต์ใช้กฎของเงื่อนไขจากตัวดำเนินการ [Operant conditioning] เพื่อกำหนดความสัมพันธ์ระหว่างสิ่งเร้าและปฏิกิริยา) แต่สนใจเพิ่มในลำดับเหตุการณ์ที่นำไปสู่ลูกโซ่พฤติกรรม เป็นทฤษฎีที่มีรากฐานในจิตวิทยาพฤติกรรม โดยเฉพาะคือแนวคิดเกี่ยวกับลูกโซ่ใน applied behavior analysis และมีหลักฐานที่เพิ่มขึ้นเรื่อย ๆ สนับสนุนการวิเคราะห์พฤติกรรมแบบลูกโซ่ในกลุ่มประชากรหลายกลุ่ม
สังคม
สิ่งแวดล้อมทางสังคม หรือวัฒนธรรมของกลุ่มที่มีส่วนเกี่ยวข้อง เป็นกุญแจสำคัญของประสิทธิผลที่ได้จาก DBT
อเล็กซานเดอร์ ซาส
อเล็กซานเดอร์ อิวาโนวิช ซาส (Александр Иванович Засс; 6 มีนาคม ค.ศ. 1888 – 26 กันยายน ค.ศ. 1962) เป็นนักแสดงโชว์พละกำลัง, นักมวยปล้ำอาชีพ และครูฝึกสัตว์ ชาวรัสเซีย เขาเป็นที่รู้จักกันดีในชื่อที่ใช้บนเวทีว่า แซมสันผู้น่าอัศจรรย์, แซมสันเหล็ก หรือเรียกง่าย ๆ ว่า แซมสัน ทั้งนี้ ซาสได้รับการยกย่องในฐานะ "แชมป์รัสเซียคนแรกของการยกน้ำหนักในยุคก่อนการปฏิวัติ"
ประวัติ
ซาสเกิดเมื่อวันที่ 6 มีนาคม ค.ศ. 1888 ในวิลนีอัส ซึ่งจากนั้นได้เป็นส่วนหนึ่งของจักรวรรดิรัสเซีย โดยเมื่อครั้งยังเป็นชายหนุ่ม การฝึกความแข็งแกร่งของซาสได้รวมถึง "การดัดขึ้นรูปกิ่งก้านสีเขียว"
ในช่วงสงครามโลกครั้งที่หนึ่ง ซาสได้รับใช้ในกองทัพรัสเซีย โดยปะทะกับชาวออสเตรีย เขาถูกจับเป็นเชลยศึกสี่ครั้ง แต่สามารถหลบหนีได้ทุกครั้ง ในฐานะเชลย เขาผลักและดึงลูกกรงขังซึ่งเป็นส่วนหนึ่งของการฝึกความแข็งแกร่ง ซึ่งได้รับการอ้างถึงในฐานะตัวอย่างของประสิทธิภาพไอโซเมตริก ที่อย่างน้อยหนึ่งในการหลบหนีของเขาเกี่ยวข้องกับการ 'หักโซ่และดัดลูกกรง' และเขายังคงส่งเสริมการใช้การออกกำลังกายแบบไอโซเมตริก
หลังสงคราม ซาสเข้าร่วมคณะละครสัตว์เพื่อแสดงความแข็งแกร่ง และออกทัวร์ต่างประเทศ มีการอ้างว่าซาสเป็นสปายและสายลับที่ทำงานให้แก่หน่วยข่าวกรองทางทหารของรัสเซีย โดยใช้คณะละครสัตว์ของเขาเป็นที่ปิดบัง ส่วนใน ค.ศ. 1926 อัตชีวประวัติของเขาอย่างแซมสันผู้น่าอัศจรรย์: ดังที่เล่าด้วยตัวเอง (Удивительный Самсон. Рассказано им самим; The Amazing Samson: as Told by Himself) ได้รับการตีพิมพ์เป็นภาษาอังกฤษ
ภรรยาคนแรกของเขาชื่อบลานซ์ เอ็ม เอ็ม ซาส เสียชีวิตเมื่อวันที่ 22 สิงหาคม ค.ศ. 1928 ที่ฟอเรสต์ฮิลเคนต์ขณะอายุได้ 19 ปี ส่วนเขายังคงแสดงในฐานะผู้ชายที่แข็งแกร่งในช่วงคริสต์ทศวรรษ 1930
ตั้งแต่ช่วงคริสต์ทศวรรษ 1930 กระทั่งเขาเสียชีวิต ซาสอาศัยอยู่ในฮอกลีย์ เอสเซกซ์ โดยพักอยู่ในบังกะโลร่วมกับอดีตคณะละครสัตว์อื่น ๆ เขาเสียชีวิตใน ค.ศ. 1962 ครั้นหลังจากงานศพในรุ่งเช้า (ตามประเพณีของคณะละครสัตว์) เขาได้รับการฝังในโบสถ์เขตวัดเซนต์ปีเตอร์แอนด์เซนต์ปอลในฮอกลีย์ ประเทศอังกฤษ คำจารึกบนหลุมฝังศพคือ: [อักษรซีริลลิกสามบรรทัด แปลว่า: ชูราที่รัก [ชื่อสัตว์เลี้ยงของอเล็กซานเดอร์] เธออยู่กับเราเสมอ ทั้งนัดยา ซาส ผู้เป็นน้องสาว, ยูรา ผู้เป็นหลานชาย] / อเล็กซานเดอร์ ซาส (แซมสัน) / ชายที่แข็งแกร่งที่สุดในโลก / เสียชีวิตวันที่ 26 กันยายน ค.ศ. 1962 สิริอายุ 74 ปี ส่วนอสังหาริมทรัพย์ของเขามีมูลค่า 2,263 ปอนด์ 2 ชิลลิงในขณะนั้น
ความแข็งแกร่ง
ซาสได้รับเครดิตในด้านความแข็งแกร่งที่หลากหลาย อันได้แก่:
อำเภอมะขาม
มะขาม เป็นอำเภอหนึ่งของจังหวัดจันทบุรี ห่างจากตัวเมืองจันทบุรี 15 กิโลเมตร อดีตเป็นอำเภอที่มีพื้นที่ใหญ่ที่สุดในจังหวัดจันทบุรี อาณาเขตกว้างขวางมากการดูแลยากที่จะเข้าถึงทั้งหมด ภายหลังจึงแยกพื้นที่การปกครองออกเป็นอำเภอแก่งหางแมว อำเภอโป่งน้ำร้อน อำเภอสอยดาว อำเภอเขาคิชฌกูฏ  และบางส่วนของอำเภอเมืองจันทบุรี (ตำบลแสลง)
ที่ตั้งและอาณาเขต
อำเภอมะขาม มีอาณาเขตติดต่อกับเขตการปกครองข้างเคียง ดังนี้
ประวัติ
อำเภอมะขามเดิมเรียกว่า อำเภอท่าหลวง ตั้งขึ้นเมื่อ พ.ศ. 2422 โดยมีพระพลสงครามเป็นนายอำเภอคนแรก ซึ่งก่อนหน้านั้นเป็นด่านสำหรับเก็บส่วยอากร ตั้งอยู่บริเวณริมแม่น้ำจันทบุรี ที่ตั้งตำบลท่าหลวงปัจจุบัน ต่อมาการค้าขายได้เจริญขึ้น มีการติดต่อค้าขายกับประเทศเขมร โดยใช้เส้นทางผ่านอำเภอมะขามไปยังอำเภอโป่งน้ำร้อน และข้ามไปประเทศเขมรกันมากขึ้น ที่ว่าอำเภอที่ว่าอำเภอหลังเดิมอยู่ห่างจากเส้นทางที่นะผ่านไปอำเภอโป่งน้ำร้อนมากและ เพื่อความสะดวกต่อการเก็บส่วยอากร จึงได้ย้ายที่ว่าการอำเภอมาตั้งอยู่ ณ บ้านมาข้าม หรือ มะขาม ในปี พ.ศ. 2460 และ ได้เปลี่ยนชื่อเป็น อำเภอมะขาม ในอดีตอาณาเขตพื้นที่อำเภอมะขามกว้างขวางมากและยากต่อการดูแลอย่างทั่วถึงมีอาณาเขต ครอบคลุม 6 อำเภอ ได้แก่ อำเภอเขาคิชฌกูฏ อำเภอโป่งน้ำร้อน อำเภอสอยดาว อำเภอเมืองจันทบุรีบางส่วน(ตำบลแสลง) อำเภอแก่งหางแมว(ตำบลแก่งหางแมว) และ อำเภอมะขามในปัจจุบัน
สาเหตุที่ได้ชื่อว่า "มะขาม" ไม่ได้มีต้นมะขามหรือความเกี่ยวข้องกับต้นมะขามแต่อย่างใด เล่าต่อกันมาว่าในขณะนั้นพื้นที่อำเภอมะขามเป็นป่าดงดิบมีสัตว์ดุร้าย ไข้ป่าชุกชุม ทำให้ผู้ที่ผ่านไปมาประสบภัยอยู่เป็นเนือง ๆ การเดินทางไม่มีถนนเหมือนในปัจจุบัน การคมนาคมติดต่อกับในจังหวัดที่สะดวกที่สุดได้แก่ การใช้เส้นทางแม่น้ำจันทบุรีโดยทางเรือ ใช้เวลาเดินทางหลายชั่วโมง การเดินทางโดยทางบกต้องใช้ม้าหรือเกวียน เป็นพาหนะเดินทางผ่านเขาลัดเลาะไปตามแนวป่า กินเวลาเดินทางประมาณ 2 วัน จึงจะถึงตัวเมือง ทั้ง ๆ ที่ระยะทางประมาณ 15 กิโลเมตรเท่านั้น การเดินทางที่ยากลำบากเพราะยุคนั้นการตัดถนนยังไม่มีสภาพสิ่งแวดล้อมเป็นป่าเขาจึงมีสัตว์ร้ายนานาชนิดชุกชุม รวมทั้งไข้ป่าหรือไข้มาลาเรีย ทำให้มักมีการเสียชีวิตระหว่างเดินทาง ผู้ที่ไม่เคยมาเมื่อมาถึงแล้วหลังจากกลับก็ไม่กล้ามาอีก เพราะความขยาดต่อความทุรกันดาร และพากันขนานนามว่า "มาข้าม" ต่อมาได้เพี้ยนเป็น "มะขาม"
การปกครองส่วนภูมิภาค
อำเภอมะขามแบ่งเขตการปกครองย่อยออกเป็น 6 ตำบล 56 หมู่บ้าน ได้แก่
การปกครองส่วนท้องถิ่น
ท้องที่อำเภอมะขามประกอบด้วยองค์กรปกครองส่วนท้องถิ่น 7 แห่ง ได้แก่
โรงเรียนกัลยาณวัตร
โรงเรียนกัลยาณวัตร (อักษรย่อ: ก.ว., K.W.) หรือ Kanlayanawat School มีเนื้อที่ทั้งหมด 19 ไร่ 1 งาน 99.6 ตารางวา ตั้งขึ้นเมื่อ 9 สิงหาคม ปีพ.ศ. 2463 ครั้งแรกชื่อว่า โรงเรียนสตรีประจำอำเภอพระลับ เปิดสอนชั้นประถมปีที่ 1 -3 โดยใช้บ้านพักหลังที่ 2 ของคุณหญิงเสงี่ยม พิศาลสารเกษตร ภรรยาพระยาพิศาลสารเกษตร (พร พิมพสุต) ผู้ว่าราชการจังหวัดขอนแก่นสมัยนั้น เป็นสถานที่จัดการเรียนการสอน และคุณหญิงพิศาลสารเกษตรเป็นผู้ให้การอุปการะ มีนางสาวยื้น ปัญจะ เป็นครูใหญ่ (ทำการ) และมีคณะคุณครูอีกจำนวน 5 คน ได้แก่ นางสาวขำ เฟื่องเพ็ชร์ นางสาวทองสุข เกษคุปต์ นางสาวเลื่อน อุปฮาด นางสาวตุ่น สุริยเฮ้า และนางสาวสง โยทองยศบ
ประวัติ
ปี พ.ศ. 2468 ทางราชการส่งเสริมให้มีการจัดตั้งโรงเรียนประถมตามตำบลและอำเภอต่างๆ หลวงราษฎร์ธุรกิจ (โสฬส อินทรกำแหง) ได้ทำการขอจัดตั้งโรงเรียนประถมศึกษาขึ้นในที่ดินสวนหลวง  (โรงเรียนกัลยาณวัตร ปัจจุบัน) ให้ชื่อว่าโรงเรียนประชาบาล ตำบลพระลับ 5 (สวนหลวง) เปิดสอนเมื่อวันที่ 5 ตุลาคม พ.ศ. 2474 มีครูจำนวน 5 คน ครูชาย 3 คน และครูสตรี 2 คน มีนักเรียนทั้งหมดเป็นชาย จำนวน 15 คน
ปี พ.ศ. 2475 ทางราชการได้ย้ายโรงเรียนสตรีประจำอำเภอพระลับมาที่สวนหลวง ให้นักเรียนหญิง มาเรียนรวมกันที่โรงเรียนประชาบาล ตำบลพระลับ 5 (สวนหลวง) ที่มีอยู่เดิม แล้วเปลี่ยนชื่อเป็นโรงเรียนสตรีประจำอำเภอพระลับ 2 (สวนหลวง) ขณะเดียวกันก็ย้ายนักเรียนชายไปเรียนที่โรงเรียนประจำอำเภอพระลับ (สนามบิน)
ปี พ.ศ. 2479 กระทรวงธรรมการ (กระทรวงศึกษาธิการ) ได้ยกฐานะโรงเรียนสตรีประจำอำเภอพระลับ 2 (สวนหลวง) เป็นโรงเรียนสตรีประจำจังหวัดขอนแก่น
ปี พ.ศ. 2483 เปลี่ยนชื่อเป็นโรงเรียนสตรีขอนแก่นกัลยาณวัตร ซึ่ง “กัลยาณวัตร” มีความหมายว่า การประพฤติ ปฏิบัติตัวในทางที่ดี
ปี พ.ศ. 2510 เปลี่ยนชื่อเป็นโรงเรียนกัลยาณวัตร เปิดสอนถึงระดับมัธยมศึกษาตอนปลายและรับนักเรียนชายเข้าเรียนด้วย
ปี พ.ศ. 2530 เปิดรับนักเรียนชายในระดับชั้นมัธยมศึกษาต้น
ปัจจุบันโรงเรียนกัลยาณวัตร เป็นโรงเรียนสหศึกษา ประเภทโรงเรียนมัธยมศึกษาขนาดใหญ่พิเศษ เปิดสอนตามหลักสูตรกระทรวงศึกษาธิการ และได้รับการคัดเลือกเข้าโครงการโรงเรียนมาตรฐานสากล จัดชั้นเรียน 81 ห้องเรียน (12-12-12/15-15-15)
เกียรติประวัติ/โล่พระราชทานห้องสมุด
ห้องสมุดโรงเรียนกัลยาณวัตร ได้รับรางวัลอันทรงคุณค่ายิ่ง ดังนี้คือ
อาคาร/สถานที่สำคัญภายในโรงเรียน
เป็นอาคารเรียน 4 ชั้น ประกอบไปด้วยห้องต่างๆ อาทิ ห้องแนะแนว,ห้องเรียนของนักเรียนชั้นม.1-ม.2 ,ห้องนิทรรศการราชวงศ์จักรี ,ห้องศูนย์วัฒนธรรม ,ห้องอาเซียนศึกษา ,ห้องหมอภาษา ,ห้องหมวดสุขศึกษาและพละศึกษา ,ห้องเรียนมัลติมีเดีย
เป็นอาคารเรียน 3 ชั้น ประกอบไปด้วยห้องต่างๆ อาทิ ห้องหมวดวิทยาศาสตร์ ,ห้องดาราศาสตร์ ,ห้องปฏิบัติการณ์ทางวิทยาศาสตร์ 4ห้อง ( เคมี ฟิสิกส์ ชีวะ กายวิภาค ) ,ห้องแล็ป ,ห้องเรียนสายวิทย์-คณิต ม.ปลาย ,ห้องหมวดสังคมศึกษา ,ห้องจริยธรรม
เป็นอาคารเรียน 4 ชั้น ประกอบไปด้วยห้องต่างๆ อาทิ ,ห้องหมวดภาษาต่างประเทศ ,ห้องปฏิบัติการณ์ภาษาจีน ,ห้องปฏบัติการภาษาญี่ปุ่น ,ห้องปฏิบัติการณ์ภาษาอังกฤษ ,ห้องปฏิบัติการณ์ภาษาฝรั่งเศส ,ห้องปฏิบัติการณ์ภาษาเยอรมัน ,ห้องเรียนสายภาษา ม.ปลาย ,ห้องหมวดภาษาไทย ,ห้องเรียนภาษาไทย ,ห้องเรียนทักษะทางด้านการแสดง
เป็นอาคาร 4 ชั้น ประกอบไปด้วยห้องต่างๆ อาทิ ห้องฝ่ายบริหาร ,ห้องผู้อำนวยการ ,ห้องประชุมนางฟ้า ,ห้องเกียรติยศ ,ห้องพัสดุ ,ห้องหมวดคณิตศาสตร์ ,ห้องสมุดเฉลิมพระเกียรติกาญจนาภิเศก ,ห้องเรียนนักเรียชั้นม.3
เป็นอาคาร 4 ชั้น ประกอบไปด้วยห้องต่างๆ อาทิ ห้องโสต1 ห้องโสต2 ,ห้องปฏิบัติการหุ่นยนตร์ ,ห้องเรียนICT (6ห้อง) ,ห้องหมวดเทคโนโลยีและสารสนเทศ
เป็นอาคาร 3 ชั้น ประกอบไปด้วยห้องต่างๆ อาทิ ห้องหมวดการงานอาชีพและศิลปะ ,ห้องเรียนทักษะการทำอาหาร ,ห้องเรียนประดิษฐ์และการแปรรูปผลิตภัณฑ์ ,ห้องเรียนตัดเย็บ ,ห้องปฏิบัติการการงานอาชีพ ,ห้องเรียนศิลปะ2ห้อง ,ห้องเรียนดนตรีไทย ,ห้องเรียนนาฏศิลป์ ,ห้องโภชนาการการศึกษา ,โรงอาหาร2
เป็นอาคาร 2 ชั้น ประกอบไปด้วยห้องต่างๆ อาทิ ห้องเรียนงานปั้นและงานสลัก ,ห้องฝ่ายอาคารสถานที่ ,ห้องเรียนดนตรีพื้นเมือง ,ห้องเรียนดนตรีสากล ,ห้องวงดุริยางค์
เป็นอาคารชั้นเดียว ประกอบไปด้วยห้องต่างๆ อาทิ ห้องคณะกรรมการสภานักเรียน ,ห้องฝ่ายกิจการนักเรียน ,ห้องประชุมคณะกรรมการสภานักเรียน ,ห้องประชาสัมพันธ์ ,บ้านพักรับรอง
เป็นอาคารชั้นเดียว ประกอบไปด้วยห้องต่างๆ อาทิ ห้องวิจัยและพัฒนาการศึกษา ,ห้องศูนย์ครอบครัวพอเพียง ,ห้องศูนย์การเรียนรู้ตามหลักปรัชญาเศรษฐกิจพอเพียง ,ห้องพยาบาล ,ห้องศูนย์TO BE NUMBER ONE
เป็นอาคาร 2 ชั้น ประกอบไปด้วยห้องต่างๆ อาทิ ห้องธนาคารขยะรีไซเคิล ,ห้องกิจกรรมพัฒนาผู้เรียนลูกเสื้อ เนตรนารี ยุวกาชาด ผู้บำเพ็ญประโยชน์ ,ห้องศูนย์แก้ไขปัญหาและปราบปรามยาเสพติด ,ห้อวรักการอ่าน
ตั้งอยู่ชั้นบนของโรงอาหาร1 เป็นหอประขุมที่ใช้จัดงานต่างๆของในโรงเรยรและบุคคลจากภายนอก
ตั้งอยู่บนชั้นล่างของหอประชุม เป็นโรงอาหารขนาดใหญ่ ประกอบไปด้วยร้านอาหารจำนวนมากมายที่ขายในราคาย่อมเยา ,สหกรณ์ร้านค้า ,ห้องอาหารสีชมพู
แผนการเรียนระดับมัธยมศึกษาตอนต้น
- แผนการเรียนห้องเรียนหลักสูตรทั่วไป
-แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม GIFTED GTEP, (GEFTED AND TALENTED EDUCATION PROGRAM)
แผนการเรียนระดับมัธยมศึกษาตอนปลาย
แบ่งเป็น 3 กลุ่ม และ 7 แผนการเรียน
1.กลุ่มการเรียนห้องเรียนพิเศษ
- แผนการเรียนห้องเรียนพิเศษ วิทยาศาสตร์ คณิตศาสตร์ เทคโนโลยีและสิ่งแวดล้อม GIFTED GTEP, (GIFTED AND TALENTED EDUCATION PROGRAM) (2ห้อง/ชั้น)
2.กลุ่มการเรียนวิทยาศาสตร์และคณิตศาสตร์
- แผนการเรียนห้องเรียนวิทยาศาสตร์และคณิตศาสตร์ (6ห้อง/ชั้น) (โดยจะแบ่งอีก1ห้องเป็นห้องคิงส์)
3.กลุ่มการเรียนภาษาศาสตร์
- แผนการเรียนภาษาอังกฤษ - ภาษาญี่ปุ่น ENGLISH & JAPANESE PROGRAM (1ห้อง/ชั้น)
-แผนการเรียนภาษาอังกฤษ - ภาษาจีน ENGLISH & CHINESE PROGRAM (2ห้อง/ชั้น)
- แผนการเรียนภาษาอังกฤษ ภาษาไทย -สังคมศึกษาและวัฒนธรรม ENGLISH THAI & SOCIAL STUDY PROGRAM (3ห้อง/ชั้น)
คณะสีของโรงเรียนและกีฬาสีของโรงเรียน
ในแต่ละปีก็จะมีกีฬาสีภายในประจำปีของโรงเรียน ภายใต้ชื่อ ANGEL GAMES ในกีฬาสีก็จะมีทั้งการแข่งขันกีฬา,ขบวนพาเหรด และที่ขาดไม่ได้คือการแข่งขันแสตนเชียร์และเชียร์หลีดเดอร์ โดยแบ่งคณะสีเป็น 5 คณะสี ดังนี้
อันดับด้วง
ด้วง หรือ แมลงปีกแข็งนั้น นับเป็นแมลงที่มีจำนวนมากที่สุดในโลก กล่าวคือ มีประมาณร้อยละ 40 ของแมลงที่มีอยู่ทั้งหมด (ประมาณ 400,000 ชนิด) มีลักษณะเด่นโดยรวม คือ ในวัยเต็มตัวจะมีปีก 2 คู่ โดยปีกคู่หน้าเป็นปีกที่มีความแข็งเท่ากันหรือเกือบเท่ากันตลอดทั้งแผ่น เรียกว่า Elytra ซึ่งมาจากภาษากรีกโบราณ (ἔλυτρον) ซึ่งหมายถึง แผ่น หรือ ปีก ส่วนปีกคู่หลังเป็นแผ่นปีกใหญ่ค่อนข้างโปร่งแสง เมื่อเวลาเกาะอยู่ปีกคู่หลังจะพับซ้อนกันอย่างมีระเบียบและซ่อนอยู่ภายใต้ปีกคู่หน้าอย่างมิดชิด และเมื่อต้องการบิน ปีกคู่หลังนี้จะกางออก โดยการเปิดกางออกของปีกคู่หน้าขึ้นก่อนที่จะเหยียดกางปีกคู่หลังนี้ออกมาบินอย่างรวดเร็ว เมื่อเวลาที่จะเกาะหรือคลาน จะหุบปีกโดยปีกคู่หน้าจะประกบกันสนิทเป็นเส้นตรงอยู่ตรงกลางลำตัว ปีกคู่หน้าจึงทำหน้าที่เสมือนเกราะป้องกันตัวและปีกคู่หลัง ในขณะที่บินปีกคู่หน้านี้จะไม่ช่วยในการบินแต่จะช่วยในการทรงตัว อย่างไรก็ตาม จะมีด้วงบางชนิดที่ปีกคู่หน้าเชื่อมติดกัน จึงไม่สามารถบินได้ และบางชนิดก็มีปีกคู่หน้าเล็กหรือสั้นกว่าลำตัวมากจนไม่สามารถปิดส่วนท้องได้สนิท
ด้วงกับมนุษย์
ด้วงมีความสัมพันธ์กับมนุษย์มานานแล้ว ศาสนาอียิปต์โบราณนับถือเทพเจ้าองค์หนึ่งชื่อ เคปรี (Khepri) ที่มีเศียรเป็นด้วงมูลสัตว์อียิปต์ (Scarabaeus sacer) โดยเชื่อว่า ดวงอาทิตย์ที่เคลื่อนผ่านโลกมาได้ ก็ด้วยการกลิ้งมูลสัตว์ของด้วงชนิดนี้ ซึ่งมีอยู่มากมายในอียิปต์และแอฟริกาเหนือ ด้วยการเปรียบเอาดวงอาทิตย์เหมือนมูลสัตว์ที่ถูกด้วงชนิดนี้กลิ้งจนเป็นก้อนกลมนั่นเอง
นอกจากนี้แล้ว ด้วงกว่างและด้วงคีมยังถูกเลี้ยงเป็นสัตว์เลี้ยงเพื่อความเพลิดเพลิน เพราะความสนุกสนานในการใช้เขาต่อสู้กันของเพศผู้ ในหลายวัฒนธรรม โดยเฉพาะในพื้นที่ล้านนา ที่อยู่ทางภาคเหนือของประเทศไทยในปัจจุบัน ด้วงกว่างชน (Xylotrupes gideon) มีการละเล่นกันอย่างหลากหลายจนกลายเป็นประเพณีหนึ่งในพื้นที่
นอกจากนี้แล้ว ในเชิงของความสวยงาม แมลงทับ (Buprestidae) ซึ่งมีสีของปีกคู่หน้างดงามสวยงามมาก มักถูกใช้ทำเป็นเครื่องประดับชนิดต่าง ๆ และหิ่งห้อย หรือ ทิ้งถ่วง (Lampyridae) ที่ตัวผู้สามารถเรืองแสงได้ในเวลากลางคืน ก็มักถูกนำไปเปรียบเปรยหรืออ้างอิงถึงต่าง ๆ เช่น Grave of the Fireflies เป็นแอนิเมชันของญี่ปุ่นที่สร้างเป็นภาพยนตร์ หรือมีการชมแสงของหิ่งห้อยในพื้นที่ต่าง ๆ
ชมพูนุช ตัณฑเศรษฐี
ชมพูนุช สุวรรณบุปผา หรือชมพูนุช ตัณฑเศรษฐี (ชื่อเล่น เจ็ม) เป็นผู้ประกาศข่าวภาคเช้า และรองผู้อำนวยการฝ่ายข่าวของช่องเวิร์คพอยท์
ประวัติส่วนตัว
เจ็มเกิดเมื่อวันที่ 17 ตุลาคม พ.ศ. 2520 ที่จังหวัดเชียงใหม่ จบการศึกษาชั้นมัธยมศึกษาปีที่ 6 จากโรงเรียนปรินส์รอยแยลส์วิทยาลัย, ระดับปริญญาตรี คณะนิเทศศาสตร์ วิชาเอกสื่อสารและมวลชน มหาวิทยาลัยพายัพ และระดับปริญญาโท คณะวารสารศาสตร์และสื่อสารมวลชน มหาวิทยาลัยธรรมศาสตร์
ในสมัยที่เรียนอยู่ที่มหาวิทยาลัยพายัพ เจ็มก็ได้เป็นพิธีกรดำเนินกิจกรรมต่าง ๆ ไปด้วย และต่อมาได้เริ่มทำงานเป็นผู้ประกาศข่าวที่สถานีโทรทัศน์ไอทีวี เนื่องจากไอทีวีได้สัญจรไปภาคเหนือและได้ให้นักศึกษาเป็นผู้ประกาศข่าวในช่วงเที่ยงในชื่อ "ข่าวเที่ยงวัยทีน" ก่อนจะกลายเป็นผู้ประกาศข่าวเต็มตัวในเวลาต่อมา โดยเป็นผู้ประกาศข่าวร่วมกับเทพชัย หย่อง ผู้อำนวยการฝ่ายข่าวคนแรกของช่อง นอกจากนี้ยังเป็นผู้สื่อข่าวนอกสถานที่ อ่านข่าวพยากรณ์อากาศ รวมถึงอ่านข่าวในพระราชสำนักอีกด้วย
ปลายปี พ.ศ. 2550 เจ็มย้ายจากไอทีวีเพราะหมดสัญญาจ้างเมื่ออยู่ได้ 3 เดือนก่อนที่จะปิดสัญญาณการออกอากาศ และได้ย้ายไปอยู่ช่อง 7 สี เป็นผู้ประกาศข่าวเศรษฐกิจในช่วงเด็ดเศรษฐกิจ อ่านข่าวภาคเที่ยงร่วมกับ "เหมือนฝัน ประสานพานิช" และผู้สื่อข่าวสัญจร และต่อมาเธอได้ขยับมาเป็นผู้ประกาศข่าวภาคค่ำช่วงที่ 2 อีกด้วย
ในปี พ.ศ. 2559 เจ็มได้ย้ายมาเป็นผู้ประกาศข่าวทางช่องเวิร์คพอยท์ ดำเนินรายการ ข่าวมื้อเช้า คู่กับ บรรจง ชีวมงคลกานต์ รองผู้อำนวยการฝ่ายข่าวของช่อง ซึ่งต่อมาเจ็มก็ได้ทำงานในตำแหน่งนี้เช่นกัน
ชีวิตส่วนตัวสมรสกับ "เก่ง - กฤษฏิน สุวรรณบุปผา" อดีตผู้ประกาศข่าวกีฬาของช่อง 3 เอชดี มีบุตรสาว 1 คนคือ น้องณิดา - ด.ญ.ประณิดา สุวรรณบุปผา
วินโดวส์ 11
วินโดวส์ 11 (Windows 11, วินโดวส์อีเลฟเว่น, วินโดวส์สิบเอ็ด) เป็นระบบปฏิบัติการวินโดวส์เอ็นทีรุ่นใหม่ ที่พัฒนาโดยไมโครซอฟท์ เปิดตัวอย่างเป็นทางการเมื่อวันที่ 24 มิถุนายน 2021 มีกำหนดอัปเดตระบบให้ผู้ใช้งานอุปกรณ์วินโดวส์ 10 ที่รองรับการใช้งานโดยไม่คิดมูลค่าอย่างเป็นทางการตั้งแต่วันที่ 5 ตุลาคม 2021 เป็นต้นไปผ่านวินโดวส์อัปเดต วินโดวส์ 11 ถือเป็นวินโดวส์รุ่นใหม่ถัดจากวินโดวส์ 10 ซึ่งเปิดตัวมานานกว่า 6 ปี
การพัฒนา
หลังจากการเปิดตัววินโดวส์ 10 ไมโครซอฟท์ระบุว่าวินโดวส์ 10 จะเป็นวินโดวส์ "เวอร์ชันสุดท้าย" โดยจะเป็นระบบปฏิบัติการที่ให้บริการอัปเดตใหม่ ๆ เมื่อเวลาผ่านไปแทน อย่างไรก็ตาม หลังจากที่ไมโครซอฟท์ประกาศรับสมัครงานซึ่งมีการพูดถึง "การฟื้นฟูครั้งใหญ่" ของวินโดวส์ ก็มีการคาดเดาเกี่ยวกับเวอร์ชันใหม่ของวินโดวส์  โดยวินโดวส์เวอร์ชันใหม่ถูกพัฒนาขึ้นภายใต้ชื่อรหัส "ซันวัลลีย์" ได้รับการตั้งค่าให้ปรับปรุงอินเทอร์เฟซผู้ใช้ของระบบให้ทันสมัยขึ้น
เมื่อวันที่ 15 มิถุนายน 2021 มีรูปภาพหน้าจอที่อ้างว่าเป็นวินโดวส์ 11 รุ่นเบตา ปรากฏบนโลกออนไลน์ หลังจากนั้นก็มีข้อมูลที่เกี่ยวกับวินโดวส์ 11 รั่วไหลออกมา และต่อมาในวันที่ 17 มิถุนายน พ.ศ. 2564 ข้อมูลรุ่นชื่อ วินโดวส์ 11 เอสอี ก็รั่วไหลออกมา โดยทั้งสองรุ่นต้องมีชิป TPM 2.0 และ UEFI เนื่องจากเป็นวินโดวส์แบบโออีเอ็ม ซึ่งภาพหน้าจอและรุ่นที่หลุดออกมาแสดงให้เห็นว่า อินเทอร์เฟซของวินโดวส์ 11 มีความคล้ายคลึงกับ วินโดวส์ 10 เอกซ์ ที่ถูกยกเลิก พร้อมกับการออกแบบใหม่ของ out-of-box experience (OOBE) และแบรนด์วินโดวส์ 11
วันที่ 21 มิถุนายน 2021 ไมโครซอฟท์ได้เปิดเผยว่ากำลังพัฒนาระบบปฏิบัติการวินโดวส์ 11 ในเอกสารสนับสนุนโดยบังเอิญ
วินโดวส์ 11 ถือเป็นระบบปฏิบัติการไมโครซอฟท์ วินโดวส์รุ่นแรกที่หยุดการสนับสนุนสถาปัตยกรรม ไอเอ-32 และเออาร์เอ็มวี 7 อย่างเป็นทางการ โดยตัวระบบปฏิบัติการจะรองรับสถาปัตยกรรม เอกซ์86-64 และ เออาร์เอ็ม 64 เท่านั้น
การเปิดตัว
ในการประชุมนักพัฒนาที่ไมโครซอฟท์ บิลด์ 2021 สัตยา นาเดลลา ซีอีโอของไมโครซอฟท์ ได้เกริ่นถึงวินโดวส์รุ่นถัดไปในระหว่างการนำเสนอ ตามคำบอกเล่าของนาเดลลา เขาได้เตรียมการเป็นเวลาหลายเดือน และบอกใบ้ว่า จะมีการประกาศอย่างเป็นทางการเร็วๆ นี้ หลังจากการนำเสนอของนาเดลลาเพียงหนึ่งสัปดาห์ ไมโครซอฟท์ก็เริ่มส่งคำเชิญร่วมงานของวินโดวส์โดยเฉพาะในวันที่ 24 มิถุนายน 2021 เวลา 11.00 น. ซึ่งการที่งานเริ่มเวลา 11.00 น. ถือเป็นเวลาที่ไม่ปกติสำหรับไมโครซอฟท์ นอกจากนี้ไมโครซอฟท์ยังเผยแพร่วิดีโอบนยูทูบเมื่อวันที่ 10 มิถุนายน โดยเป็นเสียงเริ่มต้นใช้งานวินโดวส์ที่มีความยาว 11 นาที ทำให้หลายคนคาดเดาว่าชื่อระบบปฏิบัติการใหม่จากไมโครซอฟท์นั้น คือ วินโดวส์ 11
ในวันที่ 24 มิถุนายน 2021 ไมโครซอฟท์ได้เปิดตัว วินโดวส์ 11 อย่างเป็นทางการ โดยชูจุดขายหลักว่าเป็น "วินโดวส์ที่ถูกคิดใหม่ทำใหม่ทั้งหมด" พร้อมกับการเปิดเผยรายละเอียดฟังก์ชันใหม่ในส่วนของนักพัฒนาโปรแกรมประยุกต์ เช่น ไมโครซอฟท์ สโตร์, ชุดพัฒนาซอฟต์แวร์ วินโดวส์ เอสดีเค "โปรเจกต์ รียูเนียน", แนวทางการออกแบบส่วนต่อประสาน ฟลูเอนท์ ดีไซน์ ซิสเท็ม, และหัวข้ออื่น ๆ อีกมากมาย
ส่วนต่อประสานกับผู้ใช้และการออกแบบ
บิลด์รุ่นพัฒนาของวินโดวส์ 11 ที่หลุดออกมานั้นแสดงให้เห็นว่ามีการอัปเดตส่วนต่อประสานกับผู้ใช้ให้เป็นไปตามแนวทางระบบฟลูเอนต์ดีไซน์ของไมโครซอฟท์ โดยมีลักษณะโปร่งแสง เงา และขอบโค้งให้พบได้อยู่ทั่วไปในระบบ มีการออกแบบเมนูเริ่มต้นใหม่ ซึ่งเลิกการใช้งานลักษณะแถบด้านขวาไป และทาสก์บาร์ยังถูกปรับให้มีลักษณะทันสมัยและอยู่ตรงกลางเป็นค่าเริ่มต้นด้วย อย่างไรก็ตาม ผู้ใช้สามารถเลือกปรับให้ทาสก์บาร์ชิดซ้ายดังเดิมได้ คุณสมบัติทาสก์วิวที่ถูกเพิ่มเข้ามาในวินโดวส์ 10 ได้รับการออกแบบแบบรีเฟรช การเปลี่ยนแปลงอื่น ๆ ในระบบ ได้แก่ ไอคอนระบบใหม่ แอนิเมชัน เสียง และวิดเจ็ต โดยส่วนมากของส่วนต่อประสานและเมนูเริ่มต้นนั้นได้รับแรงบัลดาลใจอย่างมามาจากวินโดวส์ 10 เอ็กซ์ที่เพิ่งถูกยกเลิกไป
วินโดวส์ 11 นั้นยังมีฟอนต์ใหม่ด้วย นั่นคือ Segoe UI Variable ซึ่งเป็นฟอนต์ที่ถูกออกแบบให้มีสเกลที่ดีขึ้นและรองรับกับหน้าจอที่มี DPI สูงในยุคใหม่ ซึ่งเป็นสิ่งที่ฟอนต์ Segoe UI เดิมไม่รองรับ
วิดเจ็ต
วินโดวส์ 11 มีแถบวิดเจ็ตที่สามารถเข้าถึงได้โดยการคลิกที่ปุ่มวิดเจ็ตที่อยู่บนทาส์กบาร์ ตัววิดเจ็ตจะแสดงข่าวสาร กีฬา สภาพอากาศ และหุ้นจากเอ็มเอสเอ็น ในรุ่นนักพัฒนาที่หลุดออกมานั้น ไม่สามารถลากวิดเจ็ตหรือจัดเรียงวิดเจ็ตใหม่ได้ และการเข้าถึงแถบวิดเจ็ตนั้นจำเป็นต้องลงชื่อเข้าใช้คอมพิวเตอร์ด้วยบัญชีของไมโครซอฟท์ ซึ่งคุณสมบัตินี้มาแทนที่เมนูข่าวสารและความสนใจบนทากส์บาร์ ซึ่งปรากฏในวินโดวส์ 10 รุ่นล่าสุด
วินโดวส์ ซับซิสเท็ม ฟอร์ แอนดรอยด์
วินโดวส์ 11 จะอนุญาตให้ผู้ใช้สามารถติดตั้งแอปพลิเคชันแอนดรอยด์ลงในระบบได้โดยตรง โดยรองรับแอปพลิเคชันจาก แอมะซอน แอปสโตร์ผ่านไมโครซอฟท์ สโตร์ ตัวติดตั้งแอปพลิเคชันบนวินโดวส์จากแอมะซอน แอปสโตร์ และการติดตั้งแอปพลิเคชันโดยตรงบนวินโดวส์ 11 ด้วยไฟล์แพ็คเกจของแอนดรอยด์ คุณสมบัตินี้จะทำงานบนแอนดรอยด์ซับซิสเท็ม ซึ่งถูกพัฒนาต่อยอดขึ้นมาจาก ลินุกซ์ซับซิสเท็ม ที่ใช้งานอยู่เดิมในวินโดวส์ 10 ร่วมกับการใช้งานแอนดรอยด์ โอเพนซอร์ส โปรเจ็กต์ หรือ AOSP จนเกิดเป็นสภาพแวดล้อมของแอนดรอยด์ในวินโดวส์ 11 โดยตรง
ราคาการอัปเกรด
การอัปเกรดแบบอัตโนมัติจะอนุญาตให้คอมพิวเตอร์ที่มีอายุไม่เกิน 4 ปี และใช้วินโดวส์ 10 รุ่น 21H1 ได้สิทธิ์อัปเกรดไปวินโดวส์ 11 โดยอัตโนมัติผ่านอัปเดตในช่วงเดือนมกราคม 2022 แต่หากคอมพิวเตอร์ไม่สามารถอัปเกรดได้ ก็สามารถอัปเกรดได้ด้วยตนเองภายใต้ใบอนุญาตแบบดิจิทัลเดิมที่ใช้งานร่วมกับวินโดวส์ 10 แต่อาจจะได้ความสามารถไม่เต็มที่เท่าคอมพิวเตอร์ที่สามารถรันวินโดวส์ 11 ได้สมบูรณ์
ทั้งนี้การอัปเกรดจะเป็นการอัปเกรดแบบใช้รุ่นไหนรุ่นนั้น เช่นหากใช้ วินโดวส์ 10 โฮม จะได้รับอัปเกรดเป็น วินโดวส์ 11 โฮม หรือหากใช้ วินโดวส์ 10 โปร ก็จะได้รับอัปเดตเป็น วินโดวส์ 11 โปร เช่นกัน ทั้งนี้ เอส โหมด จะมีให้ใช้งานในเวอร์ชันโฮมเท่านั้น นั่นคือหากอัปเกรดจาก วินโดวส์ 10 เอส จะถูกอัปเกรดให้เป็น วินโดวส์ 11 โฮมเอส แต่หากใช้งาน วินโดวส์ 10 โปรเอส จะไม่สามารถอัปเกรดได้นอกจากต้องออกจาก เอส โหมด กลับเป็น วินโดวส์ 10 โปร ก่อนถึงจะสามารถอัปเกรดได้
ความต้องการระบบ
ความต้องการระบบของวินโดวส์ 11 มีส่วนคล้ายกับวินโดวส์ 10 แต่วินโดวส์ 11 จะรองรับสถาปัตยกรรมแบบ 64 บิต เท่านั้น อันได้แก่สถาปัตยกรรม เอกซ์86-64 หรือ เออาร์เอ็ม 64 และได้ตัดการสนับสนุนสถาปัตยกรรม 32 บิต อันได้แก่สถาปัตยกรรม ไอเอ-32 และ เออาร์เอ็มวี 7 ออกไป ไม่รองรับโปรแกรมไบออสแบบดั้งเดิม และกำหนดว่าต้องใช้ UEFI ควบคู่กับซีเคียวบูต และ TPM 2.0 ในทำนองเดียวกัน ระบบปฏิบัติการเรียกแรมและหน่วยความจำมากขึ้น นั่นคือต้องมีแรมขั้นต่ำ 4 กิกะไบต์ และพื้นที่จัดเก็บข้อมูล 64 กิกะไบต์ และ S mode จะรองรับเฉพาะเวอร์ชันโฮมเท่านั้น ไม่รองรับในเวอร์ชันอื่น ๆ อีกต่อไป โดยในวันที่ 25 มิถุนายน พ.ศ. 2564 ไมโครซอฟท์ได้เปิดเผยว่าหน่วยประมวลผลที่รองรับการใช้งานร่วมกับวินโดวส์ 11 จะประกอบไปด้วย อินเทล คอร์ เจนเนอเรชั่นที่ 8 (คอฟฟี่เลค แคนนอนเลค และวิสกี้เลค) ขึ้นไป, เอเอ็มดี เซนพลัส (ยกเว้น ไรเซน เจนเนอเรชันที่ 1), และควอลคอมม์ สแน็ปดรากอน 850 ขึ้นไป ทั้งนี้ ไมโครซอฟท์ อยู่ระหว่างการพิจารณาให้วินโดวส์ 11 รองรับหน่วยประมวลผล อินเทล คาบี้ เลค และเอเอ็มดี เซน ซึ่งใช้มาตรฐาน TPM เวอร์ชัน 1.2 ด้วยเช่นกัน หลังจากที่ได้รับการตอบรับจากผู้ใช้ว่าการตัดการรองรับซีพียูสองรุ่นนี้ออกไป จะทำให้อายุขัยคอมพิวเตอร์ในรอบ 3 ปีสั้นลง
อนึ่ง ไมโครซอฟท์อนุญาตให้ติดตั้ง วินโดวส์ 11 บนเครื่องคอมพิวเตอร์ที่ไม่รองรับ TPM 2.0 โปรแกรม UEFI รวมถึงซีเคียวบูตเพื่อใช้ในการทดสอบหรือการทดลองใช้งานได้โดยการดัดแปลงค่ารีจิสทรีเพื่อบายพาสตัวตรวจสอบความต้องการของตัวติดตั้งในระหว่างขั้นตอนการติดตั้ง หรือระหว่างการอัปเดตด้วยตนเอง โดยมีข้อกำหนดว่าผู้ใช้จะต้องรับความเสี่ยงของอุปกรณ์ด้วยตนเอง หากเกิดปัญหาใด ๆ ไมโครซอฟท์จะไม่รับผิดชอบหรือช่วยเหลือในการแก้ปัญหาทุกกรณี และจะไม่ได้รับอัปเดตรุ่นประกาศใหม่โดยอัตโนมัติ จะได้รับเพียงแค่อัปเดตที่เป็นรุ่นปรับปรุงประสิทธิภาพของรุ่นประกาศที่ใช้งานในปัจจุบันแทน
นีนา ทาวเวอร์
นีนา ทาวเวอร์ (, Nina Tower) คือตึกระฟ้าคู่แฝด 80 ชั้น และ 42 ชั้น ตั้งอยู่ที่ถนนเยียน อุก (Yeung Uk Road) ในเขตเทียนวาน (Tsuen Wan) นิวแทริทอรี่ส์ (New Territories) ฮ่องกง อาคารถูกออกแบบให้เป็นตึกที่สูงที่สุดในโลกที่ความสูง 518 เมตร (1,699 ฟุต) อย่างไรก็ตาม เนื่องจากที่ตั้งของอาคารอยู่ใกล้สนามบินนานาชาติฮ่องกง ความสูงจึงถูกจำกัดในปัจจุบันที่ 319.8 เมตร (1,049 ฟุต) เจ้าของโครงการกลุ่มไชน่าเช้มเปลี่ยนแผนการก่อสร้างโดยการแบ่งตึกเป็น 2 ตึก ตึกที่เตี้ยกว่าเป็นที่รู้จักในชื่อ "นีนา ทาวเวอร์" ซึ่งเป็นสัญลักษณ์ของนางนีน่า หวาง (Nina Wang) หรือกุง ยู ซัม (Kung Yu Sum) ในชื่อท้องถิ่น ผู้เป็นเจ้าของกลุ่มไชน่าเช้ม ตึกที่สูงกว่าคือ "เทดดี้ ทาวเวอร์" ซึ่งเป็นสัญลักษณ์ของสามีของเธอ ผู้ซึ่งถูกลักพาตัวและหายตัวไป แม้ว่าชื่อของตึกทั้งสองจะแตกต่าง แต่โครงการพัฒนาทั้งหมดถูกเรียกว่า "นีนา ทาวเวอร์" ที่ชั้น 40 ขึ้นไปเป็นที่ตั้งของโรงแรม 5 ดาว จำนวน 800 ห้อง ในขณะที่ชั้น 10-39 เป็นพื้นที่ว่างสำหรับสำนักงานให้เช่า ปัจจุบันเป็นตึกที่สูงที่สุดอันดับ 6 ในฮ่องกง อันดับที่ 51 ของโลก
สงครามทุ่งกุรุเกษตร
ที่สมรภูมิรบแห่งนี้ ฝ่ายปาณฑพมีกำลังพลและหน่วยรบรวมกันทั้งหมด 7 อักเษาหิณี (ประมาณ 1.5 ล้านคน) และฝ่ายเการพ 11 อักเษาหิณี (ประมาณ 2.4 ล้านคน) ในสงครามหนนี้ มีผู้คนล้มตายไปเกือบ 4 ล้านคน ที่รอดจากสงครามมาได้ก็มีเพียงฝ่ายเการพ 3 คนและฝ่ายปาณฑพ 8 คน
การเจรจาสงบศึกก่อนสงคราม
ในปีที่เกิดสงครามนั้นมีลางร้ายบอกเหตุ นั่นคือ เกิดสุริยุปราคาขึ้น ถึง 3 ครั้งในปีเดียว ในทางโหราศาสตร์ถือว่าเป็นลางร้าย
ฝ่ายปาณฑพ
ฝ่ายปาณฑพมีกำลัง 7 อักเษาหิณี ธฤษฏะทยุมันได้รับเลือกเป็นประธานเสนาบดี (แม่ทัพใหญ่) ทุก ๆ อักเษาหิณีจะมีแม่ทัพหนึ่งคน ได้แก่ ธฤษฏัทยุมนะ ศิขัณทิน ท้าวทรุปัท ท้าววิราฎ สาตยกี เจกิตาน ภีมะ นอกจากนั้นยังมีพี่น้องปาณฑพทั้งห้า บุตรของเหล่าพี่น้องปาณฑพและพระกฤษณะ ยุยุตสุ น้องชายต่างมารดาของทุรโยธน์ ที่ย้ายข้างมาอยู่ฝ่ายปาณฑพ ท้าวสหเทพ บุตรของท้าวชราสันธ์ กษัตริย์แคว้นมคธ ท้าววฤหัธกษัตร กับพี่น้องสี่คน บุตรของท้าวทยุมัตเสน กษัตริย์แคว้นไกเกยะ ท้าวธฤษฏเกตุ บุตรของศิศุปาล กษัตริย์แคว้นเจที ท้าวกุนตีโภช ตาของพี่น้องปาณฑพ และท้าวปุรูชิต พี่ชายของพระนางกุนตี ลุงของพวกปาณฑพ กษัตริย์แคว้นกุนตี ท้าวอภิภู กษัตริย์แคว้นกาศี ท้าวราชา ท้าวโรจมัน กษัตริย์แคว้นภารตวรรษ ท้าวเสนาวินทุ กษัตริย์เมืองเทวปรัสถ์ ท้าวนีละ กษัตริย์แคว้นอนุปะ ท้าวมาลยธวัช กษัตริย์แคว้นปาณฑยา และอีกหลายอาณาจักรได้เป็นพันธมิตรกับฝ่ายปาณฑพ
ฝ่ายเการพ
ฝ่ายเการพมีกำลังถึง 11 อักเษาหิณี มากกว่าฝ่ายปาณฑพ ภีษมะเป็นประธานเสนาบดี (แม่ทัพใหญ่) แม่ทัพคนสำคัญของเการพได้แก่ โทรณาจารย์ ทุรโยธน์ ทุหศาสัน กฤปาจารย์ อัศวัตถามา ชัยทรัถ ศกุนิ กฤตวรมา และท้าวศัลยะ นอกจากนั้นยังมีพี่น้องเการพ บุตรของเหล่าพี่น้องเการพ ท้าวภาคทัตต์ กษัตริย์แคว้นปราคชโยติษะ ท้าวพาหลีกะ ท้าวโสมทัตต์ ภูริศรวัส แคว้นพาหลีกะ สุศรรมา กษัตริย์แคว้นตรีครรตะ สุทักษิณ กษัตริย์แคว้นกัมโพช ท้าววินทะ ท้าวอนุวินทะ กษัตริย์แคว้นอวันตี ท้าวศรุตายุษ กษัตริย์แคว้นกาลิงคะ ท้าวศรุตายุธ กษัตริย์แคว้นโกศล ท้าวพฤหัทพละ กษัตริย์เมืองอโยธยา ท้าวนีละ กษัตริย์เมืองมาหิษมดี และอีกหลายอาณาจักรรวมทั้งกองทัพยาทพของพระกฤษณะหรือเรียกว่านารายณีเสนา ส่วนกรรณะเข้าร่วมรบในภายหลังที่ภีษมะถูกปราบ ภีษมะเป็นแม่ทัพใหญ่สิบวันแรก โทรณาจารย์ห้าวัน กรรณะสองวัน วันสุดท้ายท้าวศัลยะเป็นแม่ทัพ แม่ทัพใหญ่ทุกคนที่กล่าวมาถูกสังหารทุกคน ส่วนอัศวัตถามาเป็นแม่ทัพวันสุดท้ายลอบเข้าไปในค่ายปาณฑพ สังหารแม่ทัพและทหารไปมากมาย
ฝ่ายที่เป็นกลาง
พระพลรามพี่ชายของพระกฤษณะ ท้าวรุกมี กษัตริย์แคว้นวิทรรภะ พี่ชายของพระนางรุกมินี มเหสีของพระกฤษณะ และท้าววิทูร ปฏิเสธที่จะร่วมรบ
กฎแห่งสงคราม
สงครามที่ทุ่งกุรุเกษตร มีกฎหรือจริยธรรมแห่งการทำสงคราม เรียกว่า ธรรมยุทธ ซึ่งจะตั้งโดยประธานเสนาบดีของทั้งสองฝ่าย ซึ่งได้ตั้งไว้ 13 ข้อ ได้แก่ กฎธรรมยุทธ ถูกรักษามาโดยอย่างดี แต่หลังจากโทรณาจารย์ ขึ้นดำรงตำแหน่งประธานเสนาบดี กฎทุกอย่างถูกทำลายลงโดยสิ้นเชิง
มดคันไฟอิวิคต้า
มดคันไฟอิวิคต้า (Red imported fire ant) มีชื่อวิทยาศาสตร์ว่า Solenopsis invicta; invicta เป็นภาษาละตินแปลว่า "ไม่อาจเอาชนะได้" อยู่ในวงศ์ Formicidae
มดคันไฟอิวิคต้า ถูกตีพิมพ์โดยบูเรน(Buren) ในปี ค.ศ. 1972 ซึ่งเป็นชื่อรองหรือ ชื่อตั้งสงวนไว้(nomen protectum) เนื่องจากความจริงแล้วชื่อแรกของมดชนิดนี้ คือ Solenopsis saevissima wagneri ถูกตั้งโดยแซนต์ชิ (Santschi) ในปี ค.ศ. 1916 ซึ่งกลายเป็น ชื่อตั้งที่ไม่นิยม เพราะมีเอกสารมากกว่าพันฉบับที่ตีพิมพ์ภายใต้ชื่อ มดคันไฟอิวิคต้า ก่อนที่จะมีคนค้นพบว่าเป็นชื่อพ้อง และในปี ค.ศ. 2001 ICZN บังคับให้ มดคันไฟอิวิคต้า เป็นลำดับเหนือกว่า wagneri
ถิ่นอาศัย
มดคันไฟอิวิคต้า มีถิ่นกำเนิดอยู่ในป่าดิบชื้น ชอบสร้างถิ่นอาศัยบริเวณ หมู่เกาะต่างๆที่มีปริมาณน้ำฝนมากกว่า 550 มิลลิเมตร / ปี ทั้งในสวนป่า ทุ่งหญ้า ริมฝั่งแม่น้ำลำคลอง ชายฝั่งทะเล ไปจนถึงทะเลทราย โดยมักจะสร้างรังเป็นกลุ่มโดยใช้มูลดิน ซึ่งจะมีเส้นผ่าศูนย์กลางมากกว่า 1 เมตร ความสูงประมาณ 4 – 24 นิ้ว และมีจำนวนประชากรประมาณ 500,000 ตัวต่อรัง รังสามารถปกป้องประชากรมดได้ในฤดูหนาว และป้องกันในฤดูร้อน รังทั้งหมดเชื่อมต่อกันเป็นอาณานิคมร่วม โดยมดคันไฟอีวิคต้าจะไม่มีการจำศีล และภายในเป็นอาณาจักรใต้ดินโดยแท้ มีนิเวศวิทยาที่มีทั้งราชินีมดตัวเดียวหรือหลายตัว โดยในบางรังอาจมีราชินีมดได้ถึง 900 ตัว ราชินีมดทำหน้าที่เพียงวางไข่อย่างเดียว ดังนั้นในปีหนึ่ง ๆ อาจมีจำนวนมดคันไฟอีวิคต้าเพิ่มขึ้นถึง 9 ล้านตัว
ประโยชน์
มดคันไฟอิวิคต้า เป็นศัตรูสำหรับศัตรูพืชหลายชนิด เช่น หนอนเจาะต้นอ้อย มวนที่เป็นศัตรูข้าว แมลงหางหนีบ เพลี้ยอ่อน ด้วงงวง หนอนคืบถั่วเหลือง หนอนกินใบฝ้าย ต่อสน เป็นต้น
ผลกระทบต่อมนุษย์
มดคันไฟอิวิคต้า มีความก้าวร้าวสูงมาก เวลาที่ต่อยเหล็กในที่เหมือนมีดขนาดใหญ่ จะฉีดพิษกลุ่มอัลลาลอยด์และกรดฟอร์มิกเช่นเดียวกับผึ้งและตัวต่อ ซึ่งทำให้เกิดอาการไหม้และคันอย่างรุนแรง โดยพิษจะออกฤทธิ์อยู่นานหลายชั่วโมงและเกิดเป็นเม็ดตุ่มพอง ซึ่งจะกลายเป็นหนองสีขาว เมื่อตุ่มหนองนี้แตกก็สามารถมีแบคทีเรียเข้าไปทำให้เนื้อเยื่อตาย ในรายที่มีอาการแพ้รุนแรงจะก่อให้เกิดอาการหมดสติและอาจเสียชีวิตได้ มดคันไฟอิวิคต้า จู่โจมสัตว์ทุกชนิดไม่เว้นแม้แต่มนุษย์ มีผู้ถูกโจมตีทุกปี นอกจากนี้แล้วการฉีดพิษเข้าไปในแผงวงจรไฟฟ้าทำให้ระบบต่าง ๆ เช่น ระบบจราจร หรือไฟฟ้าต่าง ๆ เสียหายได้
ผลกระทบต่อการเกษตร
มดคันไฟอิวิคต้า เป็นตัวทำลายแมลงพวกผสมเกสร เช่น ผึ้งและกินเมล็ด ใบ ราก เปลือก น้ำหวาน น้ำเลี้ยง เชื้อราและมูลต่างๆ เป็นอาหาร ซึ่งสร้างความเสียหายต่ออุตสาหกรรมการเกษตรเป็นวงกว้าง ด้วยการเข้าไปทำลายระบบรากของพืช เช่น ถั่วเหลือง พืชตระกูลส้ม ข้าวโพด กะหล่ำ มันฝรั่ง ถั่วลิสง ทานตะวัน ข้าวฟ่าง มะเขือ ถั่วเขียว เป็นต้น รวมถึงทำลายถิ่นอยู่อาศัยของมดท้องถิ่นด้วย และเป็นพันธมิตรที่ดีกับเพลี้ยอ่อน ซึ่งเป็นแมลงศัตรูพืชเพราะต้องการกินน้ำหวานต้นไม้จากตัวเพลี้ยอ่อน ทำให้ช่วยในการปกป้องเพลี้ยอ่อนไปด้วย ทำให้มีการเพิ่มปริมาณของเพลี้ยอ่อน
การแพร่กระจาย
มดคันไฟอิวิคต้า สามารถปรับตัวและขยายพันธุ์ได้อย่างรวดเร็ว เช่น สามารถปรับตัวอยู่ได้ในถิ่นที่น้ำท่วม เมื่อพบกับน้ำท่วม มดงานจะใช้ขากรรไกรและขาที่แข็งแรงเกาะเกี่ยวกันเป็นแพและยอมเสียสละชีวิตตัวเองเพื่อให้ตัวอื่นและอาณาจักรที่เหลืออยู่รอด และสามารถลอยไปได้ไกลหลายร้อยกิโลเมตรในน้ำทุกประเภท แพนี้มีความแข็งแรงมากถึงขนาดที่ใช้มือกดไม่แตก แต่หากแพลอยนานเกินไป มดคันไฟอีวิคต้าจะถูกบีบให้กินไข่และตัวอ่อนเพื่อให้อยู่รอด จนกระทั่งกว่าจะถึงฝั่ง
ในออสเตรเลีย มีการพบมดคันไฟอีวิคต้าครั้งแรกที่บรินเบนในปี ค.ศ. 2001 โดยพบ 2 จุด คือ ติดมากับเรือขนส่งสินค้า และแจกันวัตถุโบราณ คาดว่าสร้างความเสียหายปีละ 42 พันล้านเหรียญให้กับท้องถิ่น
ศัตรูตามธรรมชาติ
แมลงวันซอมบี้ นับเป็นแมลงตัวเบียนที่เป็นศัตรูตามธรรมชาติของมดคันไฟอีวิคต้า โดยแมลงวันซอมบี้จะวางไข่ในช่วงอกของมดคันไฟอีวิคต้า โดยการบินเหนือตัวมดคันไฟอีวิคต้าและฉีดไข่จากปลายก้นที่เป็นติ่งเล็ก ๆ ยิ่งเมื่อได้กลิ่นสารเคมีที่มดคันไฟอีวิคต้าส่งเพื่อหาถึงกันยิ่งเป็นตัวเร่งให้ยิ่งปล่อยไข่ แมลงวันซอมบี้สามารถวางไข่ได้ครั้งละ 200 ฟอง และเมื่อไข่ฟักเป็นหนอน จะควบคุมมดคันไฟอีวิคต้าให้เหมือนซอมบี้ โดยจะควบคุมให้มดไปตายในที่ ๆ ปลอดภัยเพื่อที่หนอนจะได้โผล่ออกมาจากหัวมดได้อย่างปลอดภัย จึงจัดว่าเป็นตัวควบคุมทางชีวภาพอย่างหนึ่ง ปัจจุบันทางการสหรัฐอเมริกามีการศึกษาและใช้แมลงวันซอมบี้เพื่อใช้ควบคุมปริมาณมดคันไฟอีวิคต้า แต่มีข้อจำกัดคือ ใช้ได้เพียงพื้นที่แคบ ๆ และในปัจจุบัน มดคันไฟอีวิคต้าก็มีการป้องกันตนเองจากแมลงวันซอมบี้ได้ดีขึ้นด้วย
พัก จิน-ย็อง
พัก จิน-ย็อง (박진영; เกิด 13 ธันวาคม ค.ศ. 1971) ชื่อในการแสดงว่า เจ.วาย พัก และดิเอเชียนโซล หรือย่อว่า เจวายพี เป็นนักร้อง-นักแต่งเพลง โปรดิวเซอร์เพลง ผู้บริหารเพลงชาวเกาหลีใต้ ในปี ค.ศ. 1997 เขาก่อตั้งและเป็นซีอีโอของเจวายพีเอนเตอร์เทนเมนต์ หนึ่งในบริษัทด้านความบันเทิงที่ทำกำไรได้มากที่สุดในเกาหลีใต้ ซึ่งเจวายพีได้สร้างศิลปินที่ประสบความสำเร็จอย่างสูงมากมายในบริษัทของเขา ได้แก่ เรน, วันเดอร์เกิลส์, ทูพีเอ็ม, มิสเอ, ก็อตเซเวน, เดย์ซิกซ์, ทไวซ์, สเตรย์คิดส์, อิดจี และเอ็นมิกซ์ เช่นเดียวกับกลุ่มแมนโดป็อป บอยสตอรี และกลุ่มเจป็อป นิจยู
สหภาพมวยโลก
สำหรับในประเทศไทย สหภาพมวยโลกได้เข้ามาในปี พ.ศ. 2538 โดยมี พีระพงษ์ ธีระเดชพงษ์ หรือ ชุ้น เกียรติเพชร เป็นตัวแทน มีนักมวยชาวไทยจำนวนหนึ่งทยอยเป็นแชมป์ ได้แก่ หนึ่งเดียว ศักดิ์จารุพร, สุรชัย แสงมรกต, ศรพิชัย พิษณุราชันย์, ยอดชิงชัย ศรทองยิม, จ้าวสิงห์ทอง นครหลวงโปรโมชั่น, ศิริมงคล สิงห์มนัสศักดิ์, สุวัจชัย นครหลวงโปรโมชั่น และ พงษ์ศักดิ์เล็ก กระทิงแดงยิม
โมฌีดัสกรูซิส
โมฌีดัสกรูซิส (Mogi das Cruzes) เป็นเมืองในรัฐเซาเปาลู ประเทศบราซิล ตั้งอยู่ทางตะวันออกเฉียงใต้ของประเทศ ห่างจากเมืองเซาเปาลูไปทางทิศตะวันออก 48 กิโลเมตร จากการสำรวจประชากรในปี ค.ศ. 2010 มีประชากร 387,241 คน มีความหนาแน่นประชากร 533.90 คนต่อกิโลเมตร เมืองมีการผลิตเหล็กและเหล็กกล้า
ประเทศซาอุดีอาระเบียในโอลิมปิกฤดูร้อน 2020
ประเทศซาอุดีอาระเบีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศซาอุดีอาระเบียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 18 คน เข้าร่วมการแข่งขันใน 1 ชนิดกีฬา
ฟุตบอล
Key:
อูเอซเซ ซัสซูโอโลกัลโช
สหภาพกีฬาฟุตบอลซัสซูโอโล (Unione Sportiva Sassuolo Calcio) เป็นสโมสรฟุตบอลอิตาลีตั้งอยู่ในเมืองซัสซูโอโล แคว้นเอมีเลีย-โรมัญญา พวกเขาได้เล่นในเซเรียอาเป็นครั้งแรกในฤดูกาล 2013-14 หลังจากเป็นแชมป์เซเรียเบ 2012-13
เนื่องจากในเมืองซัสซูโอโลไม่มีสนามแข่งขันที่ได้รับการรับรองจากเซเรียอา พวกเขาจึงต้องลงเล่นเกมเหย้าที่สนามมาเปย์-ชิตตาเดลตรีโกโลเร (Mapei Stadium-Città del Tricolore) ในเมืองเรจโจเอมีเลียที่อยู่ใกล้เคียง สโมสรได้ซื้อสนามนี้ในเดือนธันวาคม ค.ศ. 2013
แผ่นอามูร์
แผ่นอามูร์ (Amurian Plate หรือ Amur Plate) บางครั้งถูกเรียกว่า แผ่นจีน (China Plate) เป็นแผ่นธรณีแปรสัณฐานขนาดเล็กที่อยู่ในซีกโลกเหนือด้านตะวันออก ครอบคลุมพื้นที่แมนจูเรีย คาบสมุทรเกาหลี ทะเลเหลือง และดินแดนปรีมอร์สกี แต่เดิมถูกนับรวมเป็นส่วนหนึ่งของแผ่นยูเรเชีย แผ่นอามูร์ในปัจจุบันนี้โดยทั่วไปถือว่าเป็นแผ่นที่แยกออกจากแผ่นยูเรเซีย ซึ่งมีการเคลื่อนตัวไปทางทิศใต้เช่นเดียวกับแผ่นยูเรเซีย ชื่อของแผ่นนี้ตั้งขึ้นตามแม่น้ำอามูร์ ซึ่งเป็นเขตแดนระหว่างรัสเซียตะวันออกไกลและภาคตะวันออกเฉียงเหนือของจีน โดยถูกล้อมรอบทางเหนือ ตะวันตก และตะวันตกเฉียงใต้ ด้วยแผ่นยูเรเซีย ส่วนด้านตะวันออกติดกับแผ่นโอค็อตสค์ ด้านตะวันออกเฉียงใต้ติดกับแผ่นทะเลฟิลิปปินตามแนวร่องซูรูงะและร่องนันไก แผ่นโอกินาวะ และแผ่นแยงซี
เขตเขาทรุดไบคาล (Baikal Rift Zone) ถูกพิจารณาให้เป็นขอบเขตระหว่างแผ่นอามูร์และแผ่นยูเรเซีย จากการวัดด้วยจีพีเอสชี้ให้เห็นว่าแผ่นทั้งสองนั้นมีการหมุนทวนเข็มนาฬิกาอย่างช้า ๆ
แผ่นอามูร์อาจมีส่วนเกี่ยวข้องในเหตุการณ์แผ่นดินไหวที่ถังชาน พ.ศ. 2519 ในประเทศจีนด้วย
ฟุตบอลทีมชาติโบลิเวีย
ฟุตบอลทีมชาติโบลิเวีย (Selección de fútbol de Bolivia) หรือรู้จักกันในชื่อ ลาเบร์เด (La Verde) เป็นทีมฟุตบอลตัวแทนของประเทศโบลิเวีย ก่อตั้งขึ้นใน ค.ศ. 1926 ดำเนินการโดยสหพันธ์ฟุตบอลโบลิเวีย (Federación Boliviana de Fútbol, FBF) และเป็นหนึ่งใน 10 ชาติสมาชิกของสมาพันธ์ฟุตบอลอเมริกาใต้หรือคอนเมบอล
โบลิเวียเคยเข้าร่วมแข่งขันฟุตบอลโลก 3 ครั้งในปี 1930, 1950 และ 1994 โดยในครั้งหลังสุด พวกเขาพ่ายแพ้ต่อแชมป์เก่าอย่างเยอรมนีในนัดเปิดสนาม 1–0 โบลิเวียไม่เคยผ่านรอบแรกของฟุตบอลโลกเลย และทำได้เพียงประตูเดียวในรายการแข่งขันนี้ อย่างไรก็ตาม พวกเขาชนะเลิศโกปาอาเมริกาหนึ่งสมัยที่จัดขึ้นในประเทศตัวเองเมื่อปี 1963 และจบอันดับรองชนะเลิศในเมื่อปี 1997 ซึ่งจัดขึ้นที่ประเทศตัวเองเช่นกัน ในโกปาอาเมริกา 2015 พวกเขาผ่านเข้าสู่รอบก่อนรองชนะเลิศของรายการนี้เป็นครั้งแรกนับตั้งแต่ ค.ศ. 1997 หลังจากที่สามารถเอาชนะเอกวาดอร์ไปได้ 3–2 นอกจากนี้ ยังเป็นการชนะคู่แข่งในรายการนี้เป็นครั้งแรกของพวกเขานับตั้งแต่วันที่ 28 มิถุนายน ค.ศ. 1997 ที่พวกเขาเอาชนะเม็กซิโกในรอบรองชนะเลิศไปได้ 1–0
ค้าง
ค้าง อาจหมายถึง
สาธารณรัฐซานมารีโนในโอลิมปิกฤดูหนาว 2014
ประเทศซานมารีโน เข้าร่วมแข่งขันกีฬาโอลิมปิกฤดูหนาว ครั้งที่ 22 ค.ศ. 2014 (พ.ศ. 2557) ที่เมืองโซชี ประเทศรัสเซีย ระหว่างวันที่ 7-23 กุมภาพันธ์ พ.ศ. 2557 คณะกรรมการโอลิมปิกซานมารีโนเป็นตัวแทนประเทศซานมารีโนในการส่งนักกีฬาเข้าร่วมแข่งขันทั้งหมดจำนวน 2 คน ใน 1 ชนิดกีฬา
สกีลงเขา
ผลการแข่งขันดังนี้ :
อำเภอแก่งหางแมว
แก่งหางแมว เป็นอำเภอหนึ่งของจังหวัดจันทบุรี
ที่ตั้งและอาณาเขต
อำเภอแก่งหางแมวมีอาณาเขตติดต่อกับอำเภอข้างเคียง ดังนี้
ประวัติ
ท้องที่อำเภอแก่งหางแมวเดิมเป็นส่วนหนึ่งของอำเภอมะขาม ย้ายไปขึ้นกับอำเภอท่าใหม่ใน พ.ศ. 2457 วันที่ 1 เมษายน พ.ศ. 2533 ทางราชการได้ประกาศแยกท้องที่ฝั่งทิศเหนือของอำเภอท่าใหม่ 5 ตำบล ได้แก่ ตำบลพวา ตำบลขุนซ่อง ตำบลแก่งหางแมว ตำบลสามพี่น้อง และตำบลเขาวงกต ตั้งเป็นกิ่งอำเภอแก่งหางแมว และยกฐานะขึ้นเป็นอำเภอแก่งหางแมวในวันที่ 8 กันยายน พ.ศ. 2538 เป็นอำเภอลำดับที่ 8 ของจังหวัดจันทบุรี
การปกครองส่วนภูมิภาค
อำเภอแก่งหางแมวแบ่งเขตการปกครองย่อยออกเป็น 5 ตำบล 66 หมู่บ้าน ได้แก่
การปกครองส่วนท้องถิ่น
ท้องที่อำเภอแก่งหางแมวประกอบด้วยองค์กรปกครองส่วนท้องถิ่น 5 แห่ง ได้แก่
หมาใน
หมาใน, หมาป่าเอเชีย หรือ หมาแดง (อังกฤษ: dhole, asiatic wild dog ) เป็นสัตว์เลี้ยงลูกด้วยนมชนิดหนึ่ง มีชื่อวิทยาศาสตร์ว่า Cuon alpinus ในวงศ์สุนัข (Canidae) เป็นหมาป่าที่มีขนาดใหญ่กว่าหมาจิ้งจอก จมูกสั้น ใบหูกลมมีขนาดใหญ่ ขนตามลำตัวค่อนข้างสั้นมีสีน้ำตาลแดง สีขนบริเวณท้องจะอ่อนกว่าบริเวณหลัง หางยาวเป็นพวง ปลายหางมีสีเทาเข้มหรือดำ จัดเป็นสิ่งมีชีวิตเพียงชนิดเดียวที่อยูในสกุล Cuon
หมาในเป็นหมาป่าขนาดปานกลาง ตัวผู้หนักประมาณ 15-20 กิโลกรัม ตัวเมีย 10-13 กิโลกรัม ความยาวหัว-ลำตัว 90 เซนติเมตร ความสูงที่หัวไหล่ประมาณ 50 เซนติเมตร ขนหนา แน่น สีน้ำตาลแดงอมส้ม ตัวที่อยู่ทางเหนือของเขตกระจายพันธุ์มักมีสีออกไปทางน้ำตาลหรือสีเหลืองอ่อนและขนยาวกว่า หมาในบางพื้นที่มีคอ ขา และใบหน้าสีขาว แต่หมาในในประเทศไทยมีสีน้ำตาลแดงตลอดทั้งตัวไม่มีสีขาว หางสีดำฟูเป็นพวงยาว 40-45 เซนติเมตร หลังสีเข้ม หูกลมใหญ่ ขนในหูสีขาว ปากสั้น มีกรามและฟันแข็งแรงมาก มีฟันกรามล่างเพียงข้างละสองซี่ ต่างจากหมาประเภทอื่นที่มีฟันกรามล่างข้างละสามซี่ จำนวนฟันทั้งปากจึงมี 40 ซี่ ซึ่งหมาชนิดอื่นมี 42 ซี่ หมาในพบตั้งแต่เอเชียตะวันออก อินเดีย จีน เอเชียตะวันออกเฉียงใต้ลงไปจนถึงเกาะชวา ทางเหนือพบสูงสุดถึงระดับเส้นละติจูด 54 องศา
หมาในปรับตัวเข้ากับพื้นที่ได้หลายประเภท ตั้งแต่ร้อนจัดจนถึงเย็นจัด ชอบอาศัยอยู่ในป่าทึบบนภูเขา ป่าอัลไพน์ ป่าไม้พุ่ม จนถึงป่าเปิดใกล้ทุ่งหญ้า แต่ไม่เคยพบในทะเลทราย อาณาเขตของหมาในกว้างประมาณ 40-84 ตารางกิโลเมตร หมาในทำเครื่องหมายบอกอาณาเขตด้วยเยี่ยวและขี้ แต่ช่วงเวลาที่ฝูงมีสมาชิกตัวน้อย ขนาดของพื้นที่หากินจะเล็กลง